ఇంగ్లాండ్‌కు మరో 'సూపర్‌' విజయం
- కివీస్‌పై టీ20 సిరీస్‌ సొంతం
అక్లాండ్‌ : న్యూజిలాండ్‌పై ఇంగ్లాండ్‌ క్రికెట్‌ జట్టు మరో విజయం సాధించింది. ఆదివారం జరిగిన 5వ టీ20 మ్యాచ్‌లో సూపర్‌తో గట్టెక్కింది. సిరీస్‌ను 3-2తో గెలచుకుంది. ఈ టీ20 సిరీస్‌లో ఇరు జట్లు రెండేసి విజయాలతో 2-2తో సమానంగా ఉన్నాయి. ఈ నేపథ్యంలో ఆదివారం నిర్ణయాత్మకమైన చివరి టీ20 జరిగింది. వర్షం కారణంగా ఈ మ్యాచ్‌ను 11 ఓవర్లకు కుదించారు. టాస్‌ ఓడి బ్యాటింగ్‌కు దిగిన న్యూజిలాండ్‌ నిర్ణీత 11 ఓవర్లలో 5 వికెట్ల నష్టానికి 146 పరుగులు చేసింది. తరువాత లక్ష్యసాధనలో ఇంగ్లాండ్‌ జట్టు కూడా 11 ఓవర్లలో 7 వికెట్ల నష్టానికి 146 పరుగులే చేసింది. దీంతో విజేత నిర్ణయించడంతో సూపర్‌ ఓవర్‌ నిర్వహించారు. ఈ ఓవర్‌లో ముందుగా ఇంగ్లాండ్‌ 17 పరుగులు చేసింది. తరువాత న్యూజిలాండ్‌ 8 పరుగులే చేసింది. దీంతో ఇంగ్లండ్‌ను విజేతగా నిర్ణయించారు. 2019 వన్డే ప్రపంచకప్‌ ఫైనల్లోనూ ఇంగ్లాండ్‌- న్యూజిలాండ్‌ తలపడగా, మ్యాచ్‌ టైగా ముగిసిన సంగతి తెలిసిందే. అప్పుడూ కూడా ఇంగ్లాండ్‌ సూపర్‌ ఓవర్‌తో విజేతగా నిలిచింది. కాగా, ఈ టీ0 సిరీస్‌ ఫైనల్లో బెయిర్‌ స్టో ప్లేయర్‌ ఆఫ్‌ ది మ్యాచ్‌గా నిలవగా, ప్లేయర్‌ ఆఫ్‌ ది సిరీస్‌ అవార్డును సాంత్నేర్‌ గెలుచుకున్నాడు. ఈ సిరీస్‌ తరువాత రెండు మ్యాచ్‌ల టెస్టు సిరీస్‌లో ఇంగ్లాండ్‌, న్యూజిలాండ్‌ తలపడనున్నాయి. తొలి టెస్టు ఈ నెల 21న ప్రారంభం కానుంది.
మీ స్నేహితులకు రికమెండ్ చెయ్యండి